Schneewittli's ewigi Liebi Mir hei wiider e Guggemuusig. Nämmli d'Chummerbuebe im Märlilang.  De Chummerbuebe sei Dangg, hei mir wiider e Guggemuusig uf de Brätter vom "Schlachthuus". Die 17 Blöser und Schlagzüüger hei  extra für euses Märlilang e Schtügg iigiebt. So öbbis wie em Schneewittli si ewigi Liebi, oder so. Mir fröie eus uf jede Fall, ass mer mit dr Guggemuusig s fehlende Fasnachtselement wiider im Aagebot hei.  Si trätte no e zwöitsmool uf und löh ihre Schlagzüüger so richtig lo rumple und pumple.      Hochwasser-Tuurischte  Zivilschutz-Heinzelmännli bim fötele.  Me isch doch froh, wenn die unsichtbare Kärli hälfe, s'Schtedtli wiider schön z'mache und 's zum nöie  Läbe z'erwegge. Bevors sowiit gsi isch, hei si natürlich miesse s' Schtedtli inschpiiziere. Äxtra fürs Räbeli und usnahmswiis hei si sich sichtbar gmacht und si i verschiidene Szeene und Koschtüm ungerwägs. Was dene zwöi gfitzte Hälferli alles i Sinn chunnt wärde mir hütt' z Obe erläbe.